Eidskog kommune

Reguleringsbestemmelser for detaljregulering av Magnormoen kontrollstasjoner

Bestemmelsene er datert: 22.06.2026
Vedtatt av kommunestyret: xx.xx.2026 i sak xx/xx

HENSIKT
Hensikten med planen er å gi mulighet for en større kontrollstasjon for Statens vegvesen på Magnormoen, slik at kjøretøy kan stoppes så tidlig som mulig før de kommer inn i Norge. Dagens forhold er ikke tilfredsstillende, og det er derfor behov for større plass og oppgradering. Dette inkluderer oppgradering av utearealer for å håndtere tyngre kjøretøy, hall til tekniske kontroller, vekt og kontorfasiliteter. 
Det tilrettelegges for en fleksibel plan som tar høyde for nye behov og ivaretar statlige interesser for kontrolltjenester i området.

§ 1 REGULERINGSFORMÅL
Området innenfor planområdet er omfattet av følgende reguleringsformål og hensynssoner, jf. plan- og bygningsloven (PBL) §§ 12-5, 12-6, 12-7:

Bebyggelse og anlegg
· Annen offentlig eller privat tjenesteyting


Samferdselsanlegg og teknisk infrastruktur
· Kjøreveg
· Annen veggrunn grøntareal
Hensynssoner
· H190, Sikringssone lavspentlinje 

Bestemmelsesområde
· Plassering trafo – eksisterende og fremtidig #1



§ 2 FELLESBESTEMMELSER

§ 2.1 Funksjons- og kvalitetskrav (PBL §12-7 nr.4)

2.1.1 Universell utforming
Offentlige bygg skal være universelt utformet. Offentlige uteområder skal være universelt utformet der dette er praktisk mulig.

2.1.2  Innhold til søknad om byggetiltak
Søknad om tillatelse til tiltak skal inkludere utomhusplan i målestokk 1:250. Utomhusplanen skal redegjøre for eksisterende og fremtidig terreng med byggetiltak, andre konstruksjoner og parkering, samt adkomster, innganger, trafikkarealer og beplantning.

2.1.3 Overvannshåndtering
Løsninger i VAO-planen vedlagt planbeskrivelsen, eller andre tilfredsstillende løsninger, skal legges til grunn for detaljprosjektering av vann-, avløps- og overvannsanlegget. 
  
2.1.4  Naturmiljø
Avbøtende tiltak skal etableres på de delene av eiendommen som ikke bebygges:
Det skal opprettholdes åpne områder med sand i dagen. 
Trær som felles skal der det er mulig bli liggende, helst som hele stammer, og de største/groveste trærne bør prioriteres til dette. 

2.1.5  Bygg- og anleggsfase
Før anleggsarbeidene starter skal støyreduserende tiltak for anleggsperioden vurderes i tråd med retningslinje T-1442.

§2.2 Eierform (PBL §12-7 nr. 14)
Alle områder merket o_ på plankartet skal være offentlig eid. Grunneier for resterende deler av eiendommen 61/419 sikres rett til adkomst til sin del av eiendommen for dagens virksomhet.


§ 3 BESTEMMELSER TIL AREALFORMÅL

§ 3.1 Bebyggelse og anlegg (PBL § 12-7 nr. 6)

3.1.1 Annen offentlig tjenesteyting
a) Bebyggelse
Innenfor området tillates etablert kontrollstasjoner med tilhørende anlegg. Det tillates etablert anlegg knyttet til offentlig beredskap.

b) Utnyttelse

Maks total BYA for planområdet er 4860 m². Maks høyder for bebyggelse er 10 m over gjennomsnittlig planert terreng.
c) Byggegrense
Bebyggelsen skal oppføres innenfor byggegrenser som angitt i plankart. Byggegrense er lik formålsgrense, bortsett fra mot rv.2 der den er satt til 25 m fra midtlinje vei.
d) Parkering 
Det kan etableres 30 parkeringsplasser inkludert 2 HC-parkeringsplasser. Oppstillingsplasser regnes ikke som parkeringsplasser.        
e) Snøopplag
Snøopplag skal håndteres på egen tomt, og skal ikke komme i konflikt med manøvringsareal til kjøretøyer og utsyn til veg fra kontrollområdet.
f) Utforming
Bebyggelse skal ha en kledning som i materialbruk og farger gjør at den i størst mulig grad harmonerer med fargene i naturen rundt, for eksempel ved bruk av ubehandlet treverk. Fasader og takflater som vender mot skog med høy brannrisiko skal utføres i ubrennbart eller vanskelig antennelig materiale.

3.2 Samferdselsanlegg og teknisk infrastruktur (§12-5 nr. 2)

3.2.1 Kjøreveg
Formålet omfatter areal til offentlig veg. Kjøreveg skal opparbeides som vist på plankartet og i henhold til gjeldende krav i Statens vegvesens håndbøker.
Avkjørsel
Adkomst er markert med avkjørselpil i plankart.
Frisikt
Det skal være fri sikt i høyde 0,5 m i tilknytning til avkjørslene. Skilt/lysstolpe tillates.

3.2.2 Annen veggrunn grøntareal
I annen veggrunn grøntareal inngår vegetasjon, belysning, trafikkskilt, grøfter, veiskulder, skråningsutslag, tekniske anlegg, samt eventuelle skjæringer, fyllinger, etc. 
Anlegget skal dimensjoneres og bygges i henhold til gjeldende krav i Statens vegvesens håndbøker.

§ 4 BESTEMMELSER TIL HENSYNSSONER (§§ 12-6, 12-7, 11-8)
4.1 Hensynssone H190 – Andre sikringssoner
Lavspent luftledning. Det tillates ingen byggetiltak innefor 1,5 meter fra strømførende ledning. 
Det skal ikke innføres inngrep i terrenget som medfører oppfylling av terrenget og gir redusert høyde opp til luftledningen.

§ 5 BESTEMMELSER TIL BESTEMMELSESOMRÅDE (#1)
Areal innenfor bestemmelsesområde #1, angitt i plankart, angir plassering av trafostasjon, 
Det tillates ikke bebyggelse med brennbare overflater nærmere enn 5 meter fra trafostasjon. Dette gjelder også terrasser og lignende brennbare utstikk som er direkte tilknyttet til bebyggelse. 
Det skal til enhver tid være kjørbar adkomst til nettstasjon med kranbil (med støttebein) og en oppstillingsplass på 10x7 meter.

